Eftir barnsburð Tú hevur rætt til barsilspening í upp til 4 vikur innan fyrstu 46 vikurnar eftir barnsburð. Tó kann tíðarskeiðið ikki vera minni enn ein vika. Seinastu vikurnar frá viku 14 eftir barnsburð, kunnu nýtast bæði av tær og mammuni, tó bert av einum av foreldrunum í senn. T. v. s. at einlig hava rætt til barsilspening upp til 46 vikur eftir barnsburð. Foreldur, ið fáa fleiri børn undir sama barnsburði, hava rætt til 4 vikur afturat samlaða barsilsfarloyvinum. Eftir hesar vikur, hava foreldur ein lógartryggjaðan rætt til, at vera heima hjá barninum í 52 vikur eftir barnsburð. Er barn er føtt áðrenn 32. viku í viðgongutíðini, hava foreldur ein lógartryggjaðan rætt til, at vera heima hjá barninum í 54 vikur eftir barnsburð. Um barnið doyr Um barnið doyr ella er deyðføtt, hevur tú somu rættindi sum um barnið var á lívið. Tó kunnu vikurnar frá 14. viku eftir barnsburð bert nýtast av mammuni. Læknin skal í tílíkum førum vátta, at talan er um ein barnsburð. Eisini hava foreldur, ið ættleiða, rætt til barsilspening samstundis í upp til 4 vikur áðrenn móttøku. Treytin fyri barsilspening hettar tíðarskeið er, at viðkomandi er staddur uttanlands eftir barninum Eftir hesar vikur, hava foreldur ein lógartryggjaðan rætt til at vera heima hjá barninum í tilsamans 56 vikur eftir móttøku. Tó rindar Barsilsskipanin ikki barsilspening eftir viku 50 eftir móttøku.